**Lovasberény Község Önkormányzata Képviselő-testületének**

**2/2017.(II.28.) önkormányzati rendelete**

**az Önkormányzat 2017. évi költségvetéséről**

Lovasberény Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

***A rendelet hatálya***

1.§

1. A rendelet hatálya kiterjed az önkormányzatra, valamint az önkormányzat költségvetésében szereplő költségvetési szervekre.

2.§

1. Az önkormányzat költségvetési szervei:

- Lovasberényi Polgármesteri Hivatal

- Lovasberényi Napköziotthonos Óvoda és Konyha

- Lovasberény Község Önkormányzata

1. Az (1) bekezdésben felsorolt külön címet alkotnak.
2. Az önkormányzat címrendjét az 1. számú melléklet tartalmazza.

***Az önkormányzat és költségvetési szerveinek 2017. évi bevételei és kiadásai***

3.§

1.) A képviselő testület az Önkormányzat 2016. évi költségvetését

343.415.000,- Ft bevétellel

343.415.000,- Ft kiadással állapítja meg.

2.) A kiadási előirányzaton belül

1. Működési célú kiadás 255.329.973 Ft

- Személyi juttatások 126.048.000 Ft

- Munkaadókat terhelő járulékok 27.984.000 Ft

- Dologi kiadások 85.313.973 Ft

- Önkormányzati segélyfolyósítás 15.984.000 Ft

b.) Támogatások 15.499.000 Ft

c.) A felhalmozási célú kiadások65.282.180 Ft

- Felújítási kiadások 0 Ft

- Beruházási kiadások 64.882.180 Ft

- Egyéb beruházás 400.000 Ft

d.) A képviselő testület a tartalékot916.000 Ft-ban állapítja meg.

e.)A képviselő testület a kölcsön törlesztést 1.393.000 Ft-ban állapítja meg.

f.)A képviselő testület a finanszírozási kiadásokat 4.994.847,- Ft-ban állapítja meg.

3.) Az önkormányzat költségvetési pénzforgalmi mérlegét a 2. számú melléklet tartalmazza. A költségvetési évben létrejött bevételi többlet felhasználásáról a Képviselő-testület dönt.

***Az önkormányzat bevételei***

4.§

1.)Az Önkormányzat költségvetési szerveinek kiemelt előirányzatonkénti bevételeit a 3/a. számú melléklet tartalmazza

***Az önkormányzat kiadásai***

5.§

1.)A Képviselő-testület a 2016. évi költségvetés szervenkénti kiadásait – és, ezen belül- kiemelt előirányzatait a 3/.b számú melléklet szerint állapítja meg. Az önkormányzat felújítási, beruházási és egyéb felhalmozási célelőirányzatait a 4. melléklet szerint állapítja meg.

***Általános és céltartalék***

6.§

1.)A Képviselő-testület az önkormányzat általános tartalékát 916.000 Ft-ban, állapítja meg a 5. számú melléklet alapján.

***Támogatások***

7.§

1.)A Képviselő-testület a véglegesen átadott pénzeszközök, azok jellege, összege, mértéke, illetve kedvezményezettje szerinti részletezettséggel az 6. számú melléklet szerint hagyja jóvá.

***Közvetett támogatások***

8.§

1.)A Képviselő-testület a közvetett támogatásokat a 7. számú melléklet szerint hagyja jóvá.

***Költségvetési létszámkeret***

9.§

1. A költségvetési létszámkeretet a képviselő testület 42 főben határozza meg.
2. Az Önkormányzat a költségvetési szerveinek engedélyezett létszám keretét a 8. számú melléklet szerint állapítja meg.

***A 2017. évi költségvetés végrehajtási szabályai***

10.§

1. A költségvetési szerv kiemelt előirányzatai között átcsoportosítást hajthat végre az Államháztartásról szóló törvény végrehajtásáról szóló Kormány rendelet 43-44.§ - ban foglaltak szerint.
2. A képviselő testület kizárólagos hatáskörébe tartozik a költségvetési rendelet módosítása az Államháztartási törvény 34.§ (5) bekezdésében foglaltak szerint.
3. Az önkormányzat 4.178.000 Ft kamatmentes kölcsön állománnyal rendelkezik. A hitelügyletekkel kapcsolatos hatáskörök kizárólagosan a Képviselő-testületet illetik meg. A Képviselő-testület a törlesztés alakulását a 9. számú melléklet szerint hagyja jóvá.
4. A Képviselő-testület az önkormányzat előirányzat felhasználási ütemtervét a 10. számú melléklet szerint hagyja jóvá.
5. A Képviselő-testület az önkormányzat működési és felhalmozási célú bevételek és kiadások 2017.-2019.évi alakulása a 11. számú melléklet szerint hagyja jóvá.
6. A köztisztviselők illetményalapja 2017.évben 40.000 Ft.

11.§

1.) Önkormányzati biztost kell kirendelni, ha az önkormányzat által fenntartott költségvetési szerv 30 napon túli tartozásállományainak mérete eléri éves költségvetési előirányzatának 10 %-át, vagy a 150 millió Ft-ot, és e tartozást egy hónap alatt nem képes 30 nap alá szorítani.

12.§

1.) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

2.) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

13.§

1.) A 368/2011. (XII.31) korm. rendelet az államháztartásról szóló törvény végrehajtásáról a 43/A. § (3) bekezdése alapján a képviselő testület a kiemelt előirányzatokon belül a rovatok közötti átcsoportosítás jogát az intézményvezetőkre ruházza át.

2.)A költségvetési törvény által biztosított plusz bevételi források beérkezésekor a képviselő testület az előirányzat módosításának végrehajtását a Polgármester hatáskörébe utalja.

***Záró rendelkezések***

14.§

1. Ez a rendelet a kihirdetést követő napon lép hatályba.
2. E rendelet rendelkezéseit 2017. január 1 – jétől kell alkalmazni

………………………………………… …………………………………………...

polgármester jegyző

A rendelet kihirdetése megtörtént.

Lovasberény, 2017. február 28.

……………………………

jegyző